Gwlasegeth Kernow

Yma politegieth Kernewek owth oberi war nebes nivelyow. Wostalleth, yma gans pow Kernow nivel a wovernans avel konteth a Bow Sows (ottomma Konsel Kernow yn Truru). Rann a'n Rywvaneth Unys yw Kernow, ytho yma politegieth kernewek war nivel Senedh an Rywvaneth Unys yn Westminster. Stat esel a'n Unyans Europek yw an Rywvaneth Unys ynwedh. Ha wor'tiwedh, yma yn Kernow lies korf governans teythek (rag an ranndiryow, an plywow, an trevow...).

An Parti Livrel-Werinel yw an parti politigeth moyha poesek yn Kernow, mes yma hengov a bolitegoryon anserghek ynwedh. Herwydh usadow, ymons i ow tiskwedhes "gwelhevin" goth teythek. Ha gensi, an Parti Gwithadorek yw krev lowr y'n pow. Yn Kammbronn yn arbennik, yma hengov lavur poesek.

Parti ranndiryel yw Mebyon Kernow (neskar a Blaid Cymru). Yth esa Parti Kenedhlogydh Kernow ynwedh. Unnveredh Kernewek hag an kaskyrgh rag Senedh Kernow yw dew vagas gwlasek heb barti.

Yn Truru
Yma Konsel Kernow (po Cornwall Council yn sowsnek) gans 82 esel: 

 Dewisyans Konsel Kernow, 2005   Raglevow Kansrann an raglev Konsloryon 2005 Konsloryon 2001 Chanj  LivWer 117 064  39.21% 48 36 +12  Gwithadoryon 71 858  24.1% 9 9 0  Anserghogyon 58 344 19.5% 20 24 –4  Lavur 30 634 10.3% 5 8 –3  MK  Gwyrdhyon 9 421  3 978 3.2%  1.3% 0 0 0     UKIP 3 253 1.1% 0 0 0   Livrel 1 388 0.5% 0 0 0   Erell 2 622 0.9% 0 0 0


An parti LivWer a waynyas leun a esedhow. Mebyon Kernow a gollas aga honsler unnik; ha'n anserghogyon ha Lavur a gollas krevder ynwedh. A-dhia an dewisyansow, John Lobb a besy yn y soedh avel lywydh an konsel.

2001-2005
Bys yn 2005, yth esa 79 esel y'n Konsel. Partiow an gonsloryon yntra 2001 ha 2005 o an re ma:
 36 LivWer
 24 anserghek
 10 Gwithador
 8 Lavur

Lywydh Konsel Kernow o John Lobb, Livrel-Werinel, a-dhia 2001.

Yn Westminster
Erthygel leun a vanylyon: Dewisyans Senedh an RU, 2005
Yn Senedh an Rywvaneth Unys, yma gans Kernow pymp Esel an Senedh. Yn 2005, an Parti Livrel-Werinel a waynyas an esedhow oll.
 Colin Breed (LivWer) dhiworth Soth-Est Kernow
 Andrew George (LivWer) dhiworth Porthia
 Julia Goldsworthy (Lavur) dhiworth Aberfal ha Kammbronn
 Dan Rogerson (LivWer) dhiworth Kernow Kledh
 Matthew Taylor (LivWer) dhiworth Truru ha Sen Ostell.

2001-2005
Yn mysk Eseli an Senedh diworth Kernow o peswar ES LivWer hag onan Lavur. Yth esens i:
 Candy Atherton (Lavur) dhiworth Aberfal ha Kammbronn
 Colin Breed (LivWer) dhiworth Soth-Est Kernow
 Andrew George (LivWer) dhiworth Porthia
 Matthew Taylor (LivWer) dhiworth Truru ha Sen Ostell.
 Paul Tyler (LivWer) dhiworth Kernow Kledh

 Dewisyans 2001  Aberfal ha Kammbronn Kernow Kledh Porthia Soth-Est Kernow Truru ha Sen Ostell Sommenn LivWer 11 453 (24.5%) 28 082 (52.0%) 25 413 (51.6%) 23 756 (45.9%) 24 296 (48.3%) 113 000 (44.8%) Gwithadoryon 14 005 (29.9%) 18 250 (33.8%) 15 360 (31.2%) 18 381 (35.5%) 16 231 (32.3%) 82 227 (32.6%) Lavur 18 532 (39.6%) 5 257 (9.7%) 6 567 (13.3%) 6 429 (12.4%) 6 889 (13.7%) 43 674 (17.3%) UKIP 1 328 (2.8%) 2 394 (4.4%) 1 926 (3.9%) 1 978 (3.8%) 1 664 (3.3%) 9 290 (3.7%) MK 853 (1.8%) – – 1 209 (2.3%) 1 137 (2.3%) 3 199 (1.3%) Livrel 649 (1.4%) – – – – 649 (0.3%) Anserghek – – – – 78 (0.2%) 78 (0.0%)

Yn Brussel
Rann a'n pastell-vro Soth-West yw Kernow yn dewisyansow rag an Eurosenedh. Y'n dewisyans europek 2004, y tewisis an Rannvro Soth-West:
 3 Gwithador
 2 UKIP
 1 LivWer
 1 Lavur

Saw an partiow a-ugh, an Parti Gwyrdh a gavas an niver brassa a raglevow.